ऋतिक रोशन ने कटरीना कैफ को बताया 'मजदूर', कहा- बस बाहरी संदुरता...  
कैटरीना कैफ को लेकर ऋतिक रोशन ने दिया बयान
ऋति रोशन ने एक्ट्रेस को बताया मजदूर
एक्टर ने कहा, 'वह अंदर से एक वर्कर हैं'
बॉलीवुड एक्टर ऋतिक रोशन (Hrithik Roshan) और एक्ट्रेस कटरीना कैफ कई फिल्मों में एक साथ नजर आ चुके हैं. इन दोनों की केमिस्ट्री बड़े पर्दे पर दर्शकों को काफी पसंद भी आई है, चाहे फिल्म 'बैंग बैंग' हो या फिर 'जिंदगी ना मिलेगी दोबारा (Zindagi Na Milegi Dobara).' लेकिन हाल ही में दिये एक इंटरव्यू में एक्टर ने कटरीना को 'मजदूर' बता दिया है, जिससे हर कोई हैरान है. 'सुपर 30'  के एक्टर ने 'हिंदुस्तान टाइम्स' को दिए एक इंटरव्यू में कटरीना कैफ को लेकर कहा, 'ये बात मैं कटरीना को हमेशा से बताना चाहता था, जिसे वो एक इंसल्ट के रूप में लेती हैं लेकिन इसका मतलब है कि मैं एक अच्छे से इरादे उनकी प्रशंसा करता हूं.'
IIFA Press Con #IIFA20 #IIFAHomeComing
A post shared by  Katrina Kaif (@katrinakaif) on Sep 5, 2019 at 6:48am PDT
ऋतिक रोशन (Hrithik Roshan) ने आगे कहा, 'मैं कटरीना (Katrina Kaif) को एक 'मजदूर' समझता हूं. अब तक मैंने जिसके साथ भी काम किया है, उनमें वो सबसे बेस्ट हैं.' कटरीना कैफ की तारीफ करते हुए ऋतिक रोशन ने आगे कहा, 'मैं आपको बता रहा हूं कि कटरीना के अंदर 'मजदूर' है. वो सिर्फ देखने में खूबसूरत और हॉट लगती हैं. ये सिर्फ बाहरी सजावट है लेकिन अंदर से वो सिर्फ एक वर्कर हैं. वो बहुत प्रतिभाशाली हैं. जब मैं उनके साथ काम करता हूं तो मेरे साथ-साथ ये उनके लिए भी काफी आसान हो जाता है.'
अगर वर्क फ्रंट की बात करें तो हाल ही में ऋतिक रोशन (Hrithik Roshan) की फिल्म 'सुपर 30 (Super 30)' रिलीज हुई है. ये फिल्म बिहार के मैथमिटशियन आनंद कुमार के जीवन पर आधारित है, इस फिल्म को दर्शकों का भी काफी अच्छा रिस्पांस मिला था. वहीं, अगर कटरीना कैफ की बात जाए तो एक्ट्रेस जल्द ही अक्षय कुमार के साथ अपकमिंग फिल्म 'सूर्यवंशी (Sooryavanshi)' में नजर आने वाली हैं. इस फिल्म की शूटिंग भी शुरू हो चुकी है.